Diari Oficial de la Generalitat Valenciana


Sumari del DOGV 2979, del 25-04-1997 (1997/905077)

Resolució de 16 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/08/16/(7)/dof/vci/html**

### Dades del document

Número de DOGV
:   2979

Data del DOGV
:   25-04-1997

Secció del DOGV
:   I. DISPOSICIONS GENERALS

Número del document
:   1997/905077


Data del document
:   16-08-1996

Organisme emissor


Tipus de document
:   Resolució

Descriptors 

:   * Riba-roja de Túria
    * impacte ambiental
    * vigilància del medi ambient

Resolució de 16 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 221/95-AIA, sobre el projecte de Pla General d'Ordenació Urbana del municipi de Riba-Roja de Túria (El Camp de Túria), promogut pel seu A   
Vist que, amb data 25 de juliol de 1995, l'Ajuntament de Riba-Roja de Túria va remetre a aquesta Conselleria un exemplar del document d'aprovació inicial del projecte i l'estudi d'Impacte Ambiental, en què s'indicava que es troben en període d'exposició pública i a l'efecte que se n'emeta el corresponent informe,   
Vist que, amb data 4 d'agost de 1995, es va sol·licitar a l'Ajuntament que completara l'expedient per a la preceptiva declaració d'impacte ambiental, mitjançant la remissió, una vegada acabada l'exposició pública, del seu resultat i del certificat d'aprovació provisional del projecte,   
Atès que, amb data 10 de novembre de 1995, es va comunicar a l'Ajuntament de Riba-Roja de Túria la situació de la tramitació de l'expedient, en especial pel que fa al compliment del termini establert en la Llei 6/1994, Reguladora de l'Activitat Urbanística, respecte a l'aprovació d'instruments de planejament redactats segons les disposicions de la legislació anterior a l'esmentada llei. En aquest sentit, i prenent en compte que la documentació sol·licitada no s'havia rebut encara, i que la tramitació de les avaluacions d'impacte ambiental està subjecta als terminis mínims especificats en la legislació aplicable, es comunica a l'Ajuntament la possibilitat que l'emissió de la preceptiva declaració d'impacte ambiental no es produïra dins del termini establert per la Llei 6/1994, i que acaba el 15 de desembre de 1995. En conseqüència, se suggereix que es realitzen les gestions oportunes davant la Conselleria d'Obres Públiques, Urbanisme i Transports per a comptar, si s'escau, amb una ampliació de termini. Una còpia d'aquest escrit va ser remés amb igual data a la Comissió Territorial d'Urbanisme de València,   
Vist que, amb data 11 d'abril de 1996, el Servei Territorial de València de la Direcció General d'Urbanisme i Ordenació Territorial va remetre a aquesta Conselleria l'estudi d'impacte ambiental del pla general de referència,   
Vist que, amb data 18 de juliol de 1996, l'Ajuntament de Riba-Roja de Túria va remetre per fax a aquesta Conselleria el resultat de l'exposició pública i certificat d'aprovació provisional del projecte, atenent la sol·licitud telefònica efectuada,   
Vist que, segons consta en el certificat remés per l'Ajuntament de Riba-Roja de Túria, el projecte de Pla General d'Ordenació Urbana i el seu estudi d'impacte ambiental va ser aprovat inicialment per l'Ajuntament en ple en sessió de 9 de setembre de 1994, i exposat al públic pel termini d'un mes, mitjançant anuncis publicats en el Butlletí Oficial de la Província de València, núm. 232 de 30 de setembre de 1994; Diari Oficial de la Generalitat Valenciana, núm. 2.368, de 18 d'octubre de 1994, i diari "Levante" de 23 de setembre de 1994. Durant aquest període s'hi van presentar un total de 365 reclamacions, de les quals, després de previ informe de l'arquitecte municipal, van ser estimades, totalment o parcialment, 265,   
Vist que, amb data 26 de maig de 1995, l'Ajuntament en ple va acordar incorporar les modificacions al document del Pla General derivades de l'estimació de les al·legacions esmentades i sotmetre de nou l'expedient al tràmit d'informació pública, pel termini d'un mes, mitjançant anuncis publicats en el Butlletí Oficial de la Província de València, núm. 148, de 23 de juny de 1995; Diari Oficial de la Generalitat Valenciana, núm. 2.550, de 13 de juliol de 1995, i diari "Levante" d'11 de juny de 1995. Durant aquest període s'hi van presentar un total de 156 reclamacions, de les quals, després de previ informe de l'arquitecte municipal, van ser estimades, totalment o parcialment, 77. Finalment, el projecte de Pla General d'Ordenació Urbana i l'estudi d'impacte ambiental va ser aprovat provisionalment per l'Ajuntament en ple en sessió de 14 de març de 1996.   
Atès que el projecte de Pla General que es tramita classifica el terme municipal de Riba-Roja de Túria en les següents categories de sòl, amb estimació de les superfícies corresponents:   
   
\* Sòl urbà (residencial 1a residència, 132,83 ha; residencial 2a residència, 285,18 ha; industrial, 147,92 ha; serveis, 3,13 ha): 569,06 ha.   
\* Sòl urbanitzable (en execució del seu pla -SUEP- residencial, 143,08 ha; en execució del seu pla -SUEP- industrial, 231,29 ha; programat residencial, 48,45 ha; programat industrial, 20,87 ha; no programat residencial, 67,39 ha; no programat industrial, 141,36 ha): 652,71 ha.   
\* Sòl no urbanitzable: 5.008,36 ha.   
- SNU comú (graus 0, 1, 2, 3 i 4)   
- SNU de protecció especial (agrícola, ecològico-paisatgística, hidrològica i paisatgística).   
En general, la classificació del sòl proposta resulta coherent amb les característiques ambientals del municipi. Malgrat això, hi ha alguns aspectes que requereixen un comentari específic:   
- El sanejament previst en els sòls urbans o urbanitzables Escoto, Els Pous i Llobatera consisteix en la construcció de pous filtrants o fosses sèptiques, individuals o en agrupacions d'habitatges.   
   
- No s'ha considerat el projecte de "Restitució i adaptació dels llits naturals dels barrancs Poyo, Torrent, Xiva i Pozalet (València)" promogut per la Direcció General d'Obres Hidràuliques, preveu la connexió del barranc del Pozalet amb el de Torrent, projecte que afecta terrenys inclosos al terme municipal de Riba-Roja de Túria.   
- No s'ha resolt el tractament dels residus sòlids urbans de forma definitiva i adequada, i se'n proposa el trasllat provisional a l'abocament de Basseta Blanca.   
- D'acord amb les dades incloses en la documentació hi ha problemes de proveïment d'aigües, sent actualment insuficients els recursos hídrics disponibles per a cobrir les necessitats de les urbanitzacions previstes.   
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5 de la Llei d'Impacte Ambiental i els concordants del seu reglament,   
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i altres disposicions aplicables,   
Atès que l'article cinquè de la Llei 2/89 atribueix la competència a l'òrgan ambiental per a la declaració d'impacte ambiental dels projectes als quals s'aplique aquesta llei,   
Atès que el Decret 22/1996, de 5 de febrer de 1996, del Govern Valencià, pel qual s'aprova el Reglament Orgànic i Funcional de la Conselleria d'Agricultura i Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.   
   
Per tot això, fent ús de les facultats que tinc legalment atribuïdes, formule la següent Declaració d'Impacte Ambiental:   
   
   
Primer   
Estimar acceptable, a l'únic efecte ambiental, el projecte de Pla General d'Ordenació Urbana de Riba-Roja de Túria (Camp de Túria) amb el compliment de les mesures correctores que s'assenyalen a continuació, a més de les incloses en l'estudi d'impacte ambiental del projecte, mentre no entren en contradicció amb aquestes:   
\* Les condicions mínimes pel que fa a l'evacuació i el tractament de les aigües residuals en sòl urbà o urbanitzable s'estendran a tots els sòls urbans o urbanitzables del terme municipal, inclosos els d'Escoto, Els Pous i Llobatera.   
\* Haurà de ser reservada com a sistema general una superfície proporcional al sostre poblacional que preveu el Pla General d'Ordenació Urbana per a l'adequat tractament dels residus sòlids urbans.   
\* En els vials de nova creació en sòl urbà i urbanitzable, s'haurà de reservar sòl per a la instal·lació de contenidors que puguen permetre la recollida selectiva almenys de tres tipus de residus.   
\* S'incorporarà al sòl no urbanitzable de protecció hidrològica el tram de la canalització pertanyent al terme municipal de Riba-Roja del barranc del Pozalet previst en el projecte denominat "Restitució i adaptació dels llits naturals dels barrancs Poyo, Torrent, Xiva i Pozalet (València)" promogut per la Direcció General d'Obres Hidràuliques.   
\* Es garantirà, abans del desenvolupament dels sòls urbanitzables, l'existència de recursos hídrics suficients per al seu normal proveïment.   
   
Segon   
Notificar a les persones interessades que, contra aquesta resolució, pel fet de no ser un acte de tràmit definitiu en via administrativa, no es pot interposar cap recurs, la qual cosa no és inconvenient perquè puguen utilitzar tots els mitjans que estimen oportuns per a defensar el seu dret.   
   
Tercer   
Publicar en el Diari Oficial de la Generalitat Valenciana aquesta declaració d'impacte ambiental.   
   
València, 16 d'agost de 1996.- La directora general de Qualitat Ambienta: Gloria Arnandis Boix.


Còpia Permalink ELI